ଅର୍ଗସ ବ୍ୟୁରୋଃ ଭାରତ-ଅଷ୍ଟ୍ରେଲିଆ ଓ ଇଂଲଣ୍ଡ-ଶ୍ରୀଲଙ୍କା ମଧ଼୍ୟରେ ଟେଷ୍ଟ ମ୍ୟାଚ ଶେଷ ହେବା ପରେ ଆଇସିସି ଆଜି ର୍ୟାଙ୍କ ଘୋଷଣା କରିଛି। ଯୁବ ପ୍ରତିଭା ଋଷଭ ପନ୍ତ ଶ୍ରେଷ୍ଠ ଓ୍ବିକେଟ କିପର ବ୍ୟାଟ୍ସମ୍ୟାନ ଭାବରେ ବିବେଚିତ ହୋଇଛନ୍ତି। ଗତକାଲି ନିଜର ଚମତ୍କାର ଇଂନିସ ବଳରେ 691 ପଏଣ୍ଟ ସହ ସେ ଟେଷ୍ଟ ର୍ୟାଙ୍କିଙ୍ଗରେ 13ତମ ସ୍ଥାନ ହାସଲ କରିଛନ୍ତି। ଓ୍ବିକେଟ କିପର- ବ୍ୟାଟ୍ସମ୍ୟାନ ଭାବରେ ତାଙ୍କ ପଛକୁ ସାଉଥ ଆଫ୍ରିକାର ଡିକକ୍ 677 ପଏଣ୍ଟ ସହ 15 ତମ ସ୍ଥାନରେ ଅଛନ୍ତି।
ସେହିପରି କେନ ଓ୍ବିଲିୟମସନ ବ୍ୟାଟ୍ସମ୍ୟାନ ତାଲିକାରେ 1ନମ୍ବରରେ ଅଛନ୍ତି। ଭାରତର ବିରାଟ କୋହଲି ଚତୁର୍ଥ ସ୍ଥାନରେ ଅଛନ୍ତି। ପୁଜାରା ସପ୍ତମ ସ୍ଥାନରେ ଥବା ବେଳେ ରାହାଣେ ନବମ ସ୍ଥାନରେ ଅଛନ୍ତି।
ବୋଲର ତାଲିକାରେ କମିନ୍ସ ପ୍ରଥମ ସ୍ଥାନରେ ଥିବାବେଳେ ଅଶ୍ବିନି ଅଷ୍ଟମ ଓ ବୁମରା ନବମ ସ୍ତାନରେ ଅଛନ୍ତି। ଅଲରାଉଣ୍ଡର ତାଲିକାରେ ବେନଷ୍ଟୋକ୍ସ ପ୍ରଥମ ସ୍ଥାନରେ ଅଛନ୍ତି। ତେବେ ରବିନ୍ଦ୍ର ଜାଡେଜା ତୃତୀୟ ସ୍ତାନରେ ଥିବା ବେଳେ ଅଶ୍ବିନୀ ଅଷ୍ଟମ ସ୍ଥାନରେ ଅଛନ୍ତି।
